‏

**תושבים יקרים,**

**עם סיומה של שנה ותחילתה של שנה חדשה ברצוננו לשתף בעיקר העשייה של הועד בשבוע האחרון ולהגיד תודה:**

1. מכרז למתן שירותי שמירה למושב **– הועד המקומי ערך מכרז כנדרש על פי החוק. החברה שזכתה היא חברת טנדו אבטחה בע"מ. לבקשת החברה מועד תחילת מתן שירותיה נדחה ל 1.10.21. רכז הביטחון של המושב, גלעד בן דוד נאלץ תוך 48 שעות למצוא פתרון לאבטחת המושב בחודש ספטמבר. אשר רחמנוב לקח את האחריות על אבטחת המושב בחודש זה.**
2. כיכר בכניסה לאזור התעסוקה ג'לג'וליה **– בעקבות הפיכת הדרך החקלאית הסמוכה לביתן השומר לדרך פיראטית לכניסה לאזור התעסוקה ג'לג'וליה, והפיכת היציאה מהמושב למסוכנת בשל תנועת משאיות מאזור התעסוקה לכביש הגישה למושב, האגודה החקלאית חסמה את הגישה לדרך החקלאית. בתאריך 3.9.21 בשעה 08:00, יזם ר' מועצת ג'לג'וליה, דרוויש, פגישה בהולה עם דוד סיון, גלעד בן דוד ואנוכי. הוא ביקש לפתוח את הדרך וטען כי הליכי תכנון הכיכר נמצאים בשלב מתקדם. הודעתי לדרוויש כי המושב מתנגד נחרצות להקמת הכיכר (למרות שהכיכר אושרה בתב"ע) ובוודאי שלא יאפשר כניסה לאזור התעשייה בדרכים חלופיות עד להקמת הכיכר. עוד צויין בפניו על ידי כלל נציגי המושב כי הקמת הכיכר תפגע באיכות החיים של תושבי מושב שדי חמד ובהעדר כניסה ויציאה נוספת מהמושב יעמדו בפקקים בגלל הנכנסים והיוצאים מאזור התעסוקה. בעקבות סירוב האגודה והועד המקומי לאפשר גישה לאזור התעסוקה ג'לגוליה, פנה דרוויש לר' המועצה, אושרת גני גונן, והיא הגיעה למקום והנחתה לקיים פגישה דחופה ביום ראשון 5.9.21 עם מהנדס המועצה ויועצת התנועה של המועצה. דוד סיוון שנכח בביקור של אושרת טען כי קידום דרך זמנית אינו חוקי שכן כל הכשרת דרך טעונה הליך הפקעה ו/או הוצאת היתר כחוק. בנוסף בשיחה טלפונית שקיימתי עימה ציינתי, כי קידום דרך זמנית חלופית לאזור התעסוקה, כמו גם הכיכר שאושרה, פוגעים באיכות החיים של תושבי שדי חמד וביטחונם, ועל המועצה לדאוג ולייצג בראש ובראשונה את האינטרס של תושבי המושב. בפגישה שהתקיימה היום, 5.9.21, סוכם כי הנושא ידון בפגישה משותפת שנקבעה מראש ל 4.10.21 ועד אז וועד המושב יקבל חוו"ד משפטית לעניין האפשרות לפעול לביטול אישור הכיכר בועדה המקומית.** בכוונת וועד המושב לשכור שירותי עורך דין ופעול בדחיפות לביטול הכיכר.
3. פתיחת השנה של תנועת הנוער במושב **– כפי שציינו הוקמה ועדת נוער. ועדת הנוער מונה 7 נציגים כדלקמן: איריק לניס – אחראי נוער מטעם הועד, גיא שריג – נציג שכבת ד, ענת רוקח – נציגת שכבת ה, נגה ינאי – נציגת שכבת ו, יעל בכר – נציגת שכבת ז, מיכל מלאכי – נציגת שכבת ח, וזאב פתאל. ועדת הנוער החלה את עבודתה ונפגשה עם אופיר המד"בית לקבלת סקירה על תוכנית העבודה לשנה הבאה. מטרת הקמתה של ועדת הנוער היא לסייע לאופיר המ"דבית בניהול התנועה, תיווך בין הורים, הצפת בעיות וסיוע בפתרונן, התווית מדיניות, עזרה בהפקת אירועים מושביים כמו חג המעלות ופורימון ועוד.**
4. חגיגות 70 שנה למושב **– השנה יציין המושב 70 שנה להקמתו. לאחר החגים יוקם צוות להפקת אירועי ה 70 למושב, שיורכב מתושבי המושב. אנו קוראים לכולם להיות חלק מהפקת אירוע משמעותי זה, נשמח לראותכם בצוות.**

המושב לא היה יכול להתקיים ללא התנדבותם של עשרות מתושבי המושב בתחומים שונים, ולכן אנו מבקשים להגיד תודה:

1. **תודה לחברי כיתת הכוננות, שבשעת צורך הם הראשונים להגיע ולשמור על ביטחון כולנו. חברי כיתת הכוננות משתתפים בהתנדבות באימונים, מטווחים, הכשרות ותרגילים שמנוהלים על ידי מג"ב. תודה לזאב פתאל מפקד כיתת הכוננות (ורבש"מ), לשי גוליר רבש"מ המושב, אורון רווח, אלון עוזרי, יוסי מלאכי, עמוס כחלון, עמיר קנטרוביץ, ניר ריבק, בני סגל, דרור ששון, אבי סלע, תומר בר שאול, מתן ליאור, תומר לוי, שקד סרי ושחר מחלב.**
2. **תודה לחברי ועדת תרבות שאחראים על הפקת אירועי התרבות במושב לכלל הגלאים. חברי ועדת תרבות מתקשרים עם נותני שירותים שונים, זמרים, הצגות, קטרינג, ציוד לאירועים, מתנפחים, משטרת ישראל וכל נותן שירות שיכול לתרום להנאת תושבי המושב. במסגרת התנדבותם הם דואגים להקים פיזית את האירוע ולפרקו כך שלרוב הם לא מגיעים לאירועי המושב כאורחים, ומכאן תודנו לליאורה כהן צדק, זאב פתאל, יעל נחשול, סלבי ביאלוסטוצקי, קים גרין, איריק ומיטל לניס, קרן רדליך, שוש קולה אלבז ותודה לשרית לויטה שמסייעת רבות לועדת תרבות.**
3. **תודה למפיקי טקס ערב יום הזיכרון לחללי מערכות ישראל. מידי שנה מופק במושב טקס בערב יום הזיכרון לחללי מערכות ישראל ונפגעי פעולות איבה. את הטקס מפיקה מזה שנים ארוכות משפחת רדליך. בשנתיים האחרונות דאגו מיה וקרן רדליך להפיק את הטקס בכל מצב, גם כשלא היה ניתן לקיימו בשל הקורונה הוא צולם ללא קהל ונשלח לכל תושבי המושב שהתייחדו יחד עם זכר הנופלים שלנו. תודה לרון הראל, מיכל גפן, קטיה ארז, בהיר שובל, זאב פתאל ונוער שדי חמד שהופכים את הטקס מידי שנה למרגש, מכבד, ומוקיר את זכר הנופלים.**
4. **תודה לצוות הנוער המתרחב, לזאב פתאל ולענת רוקח שליוו את עשיית תנועת הנוער וסייעו למד"בית בעבודתה בשנים האחרונות באופן צמוד ואף יום יומי (זאב פתאל). תודה לחברי וחברות ועדת הנוער החדשה שמוכנים לתרום מזמנם למען החינוך לערכים ועשייה למען הקהילה של ילדנו ותודה מיוחדת לאופיר המד"בית שבהובלתה תנועת הנוער במושב צומחת ומתפתחת.**
5. **תודה לצוות הארכיון של המושב שמשקיע שעות בתיעוד ההיסטוריה של המושב וסיפורה לילדי ונוער המושב. תודה לרונית מאור, ניסנה עוז ונחמה בן שמואל.**
6. **תודה לרפרנטית החינוך של המושב, שוש קולה אלבז, שדואגת לקדם נושאים הנוגעים לחינוך במושב בתחום ילדי הגן (קייטנות, צהרון, שיפוץ גן שדות ועוד) ובית הספר היסודי (חוגים, הסעות) מול אגף החינוך במועצה.**
7. **תודה לספרנית, דליה הילל, שבהתנדבות מלאה במשך שנים מפעילה ומנהלת את ספריית המושב.**
8. **תודה לעמוס כחלון, שבהתנדבות הוביל את פרוייקט שיפוץ בית הכנסת וכיום הוא אחראי לניהולו.**
9. **תודה לחברות קהילה תומכת שהוקמה בזמן הקורונה לסיוע לאוכלוסייה הוותיקה במושב. החברים והחברות דאגו להתקשר לתושבים הותיקים מידי יום לערוך להם קניות של מצרכי מזון ותרופות ולחגוג ימי הולדת למי שחגג בתקופת הסגרים. תודה לקרן רדליך, מיה רדליך, קים גרין, רונן וקטיה ארז, רונית מאור, יעל בכר, אדוה אבני, מלכה שליט, איריק לניס, יפעה אלוני, שרה אמנון, רועי שם טוב, בר אליהו, דנה אליהו, יעל רווח, בלה לויטה, גיל ורחלי ברק, יואב בן משה, נעמי ושי נתן, רוית יחזקאל וענת רייטר.**
10. **תודה לעדנה מחלב על הקמת צוות צח"י למושב (צוות חירום ישובי). עדנה נענתה לפניית הוועד ואיישה את הצוות בתושבים המעוניינים להתגייס למען תושבי המושב בשעת חירום. אז תודה לעדנה מחלב, עדה ארבל, ריקי זאדה, איילת אלקים, אדי, גאיה סלע, קים גרין, מיכל גפן, פנינה רייך, דרור ששון, נועם, אליאב, הדס ומיכאל.**
11. **בהזדמנות חגיגית זו אני רוצה להגיד תודה, לששת השותפים שלי לדרך, שפועלים לצידי, בהתנדבות מלאה, למען תושבי המושב, ניהולו התקין, ודאגה לפיתוחו וצמיחתו. התנדבותם נעשית לצד עבודתם ולעיתים בהיקף של עשרות שעות בחודש, לא אחת על חשבון שעות עבודה וזמן פרטי. אז תודה מעומק ליבי לגלעד בן דוד – אחראי על ביטחון המושב, לאלון עוזרי – אחראי על תשתיות המושב ופרויקטים, לליאורה כהן צדק – אחראית על התרבות, לאיריק לניס – אחראי על נושא הנוער, לשי נתן – אחראי על נושא הגינון ואחזקת המושב וליוסי מלאכי – אחראי על נושא הביוב ותשתיות המושב. ותודה מיוחדת לשרית קלדרון שהועד לא היה מצליח לתפקד בלעדיה. שרית מועסקת בחצי משרה על ידי הועד ובפועל עובדת מעל למשרה מלאה, עונה בכל שעה לכל תושב, ולכל נותן שירות למושב, רצה לפתוח את השער לתושבים באמצע הלילה וצופה במצלמות אבטחה כדי אתר פורצים בכל שעות היום. שרית היקרה תודה!**
12. **ולסיום תודה לדוד סיוון ולחברי האגודה החקלאית על יחסים נפלאים, ועבודה בשיתוף פעולה למען צמיחת המושב. תודה לאיתמר רחמנוב שבזכותו המושב פורח ונראה מדהים, תודה לאשר רחמנוב שדואג לתקינות מרכבי הביטחון ולעמיר קנטרוביץ שמגיע בכל שעה ובכל יום לתקן תקלות חשמל.**

יישר כח לכולם ושנה טובה, בריאה, בטוחה, עמוסה באירועי תרבות ושביחד נתגבר על כל האתגרים שמוצבים בפנינו

גל הראל

יו"ר ועד מקומי